গ্রীষ্মকালীন অলিম্পিক গেমস
গ্রীষ্মকালীন অলিম্পিক গেম্‌স (ইংরেজি: Summer Olympic Games বা the Games of the Olympiad) একটি আন্তর্জাতিক বহু-ক্রীড়াবিশিষ্ট প্রতিযোগিতা। আন্তর্জাতিক অলিম্পিক কমিটি প্রতি চার বছর অন্তর এই প্রতিযোগিতার আয়োজন করে। প্রতিটি ক্রীড়ার জন্য এক বা একাধিক ইভেন্ট থাকে এবং প্রতিটি ইভেন্টের জন্য প্রথম স্থানাধিকারীরে স্বর্ণপদক, দ্বিতীয় স্থানাধিকারীকে রৌপ্যপদক এবং তৃতীয় স্থান অর্জনকারীকে ব্রোঞ্জের পদক প্রদান করা হয়। গ্রীষ্মকালীন অলিম্পিক গেমসের ঐতিহ্য ১৯০৪ সালে শুরু হয়।